વલસાડ જિલ્લાના ધરમપુર તાલુકાના એક દર્દીને અત્યંત ગંભીર હાલતમાં વલસાડની લોટસ હોસ્પિટલમાં આઈસીયુમાં સારવાર માટે દાખલ કરાયો હતો. જોકે તેને સમયસર સારવાર ના મળતા દર્દીના પરિવારજનોએ દર્દીને સુરત ખસેડવા માંગ કરી હતી. તે સમયે હોસ્પિટલે પરિવારજનોને 7 હજાર રૂપિયાનું બિલ ભરવા જણાવતા તેમણે 500 અને એક એક હજારની નોટો આપી હતી, પરંતુ હોસ્પિટલ સંચાલકોએ તે ન સ્વિકારતા દર્દીના સગા અને હોસ્પિટલ તંત્ર વચ્ચે રકઝક થઈ હતી. જેમા હોસ્પિટલ તંત્રએ માંગ કરી હતી કે અમને જ્યારે નોટો સ્વીકારવા અંગે સર્ક્યુલર મળશે ત્યારે અમે સ્વીકારીશું.